Tonton Trailer Terakhir Smallfoot, Akan Ditayangkan September Ini.
Warner Animation Group telah melancarkan trailer terakhir filem animasi mereka berjudul Smallfoot, anda boleh saksikan trailer tersebut dibawah. Jika Bigfoot menjadi legenda dikalangan manusia, Yeti pula menganggap Smallfoot sebagai legenda. Migo yang merupakan Yeti berasa sangat yakin bahawa makhluk yang dikenali sebagai Smallfoot (iaitu manusia) sememangnya wujud. Filem animasi ini disuarakan oleh Channing Tatum sebagai Migo, James Corden sebagai Smallfoot bernama Percy. Mereka turut disertai beberapa pelakon suara yang lain seperti Zendaya, Common, LeBron James, Gina Rodriguez, Danny DeVito, Yara Shahidi, Ely Henry dan Jimmy Tatro. Smallfoot diarahkan oleh Karey Kirkpatrick dan bakal ditayangkan pada 27 September ini.